Amb què treballa Grífols en l'assaig clínic que du a terme a Espanya?
Grífols ha anunciat avui que ha arribat a un acord amb diverses autoritats dels Estats Units per desenvolupar un tractament per combatre directament el coronavirus 2019. A través d'un comunicat, ha dit que treballarà amb l'Autoritat Estatunidenca d'Investigació Biomèdica Avançada (BARDA), l'Agència del Medicament dels Estats Units (FDA) i més organismes federals per recollir plasma de pacients recuperats de la Covid-19 amb l'objectiu de produir immunoglobulines hiperimmunes al virus. L'acord també contempla el desenvolupament dels estudis pre-clínics i clínics necessaris per a determinar l'eficàcia de la teràpia. 'La companyia posarà a disposició del projecte la xarxa de centres de donació aprovats per l'FDA, examinarà i identificarà els donants i processarà el plasma per produir anticossos hiperimmunes a les instal·lacions especialment dissenyades i aïllades per a malalties infecciones als Estats Units', ha dit Grífols. A més a més, la multinacional treballa en un assaig clínic a l'estat espanyol amb plasma inactivat per blau de metilè de pacients curats del coronavirus 19. També treballa per desenvolupar un mètode de diagnòstic basat en tecnologia pròpia per a detectar el virus de forma més acurada que els mètodes actuals.
amb plasma inactivat per blau de metilè de pacients curats del coronavirus 19